Русийә анализчиси александир габуйевниң мулаһизә қилишичә, иран мәсилиси җиддийлишиватқан бу күнләрдә узундин буян пакистан, һиндистан, иран вә моңғулийини шаңхәй һәмкарлиқ тәшкилатиға рәсми әза қилиш мәсилисидә еғиз ачмай кәлгән русийә бу қетим бирдинла иранни шаңхәй һәмкарлиқиға киргүзүш идийисигә кәлгән. Русийә ташқи ишлар министири сергей лавроп хитай ташқи ишлар министири ли җавшиң билән көрүшкәндә бу мәсилини оттуриға қойған болсиму, әмма лиҗавшиң иранни шаңхәй һәмкарлиқиға киргүзүш идийисини қоллимайдиғанлиқини, әгәрдә теһранни бу тәшкилатқа киргүзсә,вашингтонниң наразилиқини қозғиши мумкинликини,бейҗиңниң америка билән болған мунасивитини бузувелишни халимайдиғанлиқини чүшәндүргән. Мәзкур русийә анализчисиниң баян қилишичә, бейҗиң иранниң шаңхәй тәшкилатиға рәсми кириши мәсилисидә қәдәмму-қәдәмлик чарә қоллинишни оттуриға қойған.